ነባር ታጋይና ጋዜጠኛ በርሀ ሀይለ ከዚህ ዓለም በሞት ተለየ
አዲስ አበባ፤ የካቲት 11/2006 (ዋኢማ) – ለ28ዓመታት በጋዜጠኝነት ሞያ በድምፂ ወያነ ትግራይ ሲያገልገል የነበረው በርሀ ሀይለ በትግራይ ክልል ማእከላዊ ዞን ናዕዴር ዓዴት ወረዳ ዶጊይ  ማልቃ ተብላ በምትጠራ ገጠር ቀበሌ ከአባቱ አቶ ሀይለ ዘረፋና ከእናቱ ወ/ሮ መሰለችሀይለ በ1954 ዓ.ም ተወለደ፡፡ጋዜጠኛ በርሀ የዘጠኛ ክፍል ትምህርቱን ኣቃርጦ በ1972 ዓ.ም በረሀ ገበቶ መታገል ጀመረ፡፡ በህወሓት የትጥቅ ትግልውስጥ በህዝብ ክፍል ተመድቦ ሲሰራ ቢቆይም ባሳየው የኪነጥበብ ብቃትወደበ1973 ዓ.ም በድምፂ ወያነ ትግራይ ተመደቦ የጋዜጠኝነት ስራ መስራት ጀመረ፡፡ሬድዮ ጣቢያው በ1978 ዓም የኤርትራ ማሰራጫውን ትቶ በትግራይ ሲቋቋም ጀምሮ እሰከ 2001 ዓ.ም ድረስ በጣቢያው ከሪፖርተርነት እስከ የፕሮግራም መምርያ ኃላፊነት ለ28 ዓመታት በሞያው አገልግሏል፡፡ ጋዜጠኛ በርሀ ሀይለ(በባለደርቦቹአገላለፅአቶበርሀ)በዜናና ዝግጅቶች ልዩና መሳጭ አቃራረቡ ይታወቃል፡፡ ልዩ የመፃፍ ክህሎትም ነበረው፣ በ2001 ዓም ከሬድዮ ጣቢያው ወጥቶ በግል የፕሮሞሽን ስራ እስከተሳተፈበት ድረስ አዳዲስ ጋዜጠኞችም በብቃት አስተምሯል፡፡በተለያዩ ወቅቶች በሚፅፋቸው ሳቢ ግጥሞች የሚታወቀው በርሀ አንድ የግጥም መደብልም ለተደራስያን ኣስታማል፡፡ የትግራይ አርቲስቶች ማሕበር በቦርድነት ሊቀመንበርነት መርቷል፡፡ጋዜጠኛ በርሀ ሀይለ በትግል ምክንያት ያቃረጠው ትምህርት ከድል ባኃላ ቀጥሎበት ሁለተኛ ዲግሪውን ከአምስተርዳም ዩኒቨርሲቲ በቢዝንስ አድምኒስትሬሽን ተምርቋል፡፡ታጋይና ጋዜጠኛ በርሀ ሀይለ (በርሀዓዴት) በውስጥና በውጭ አገር ሕክምና ሲከታተል ቆይቶ ትናንት ጠዋት የካቲት 6 ቀን 2006 ዓ.ም በ52 አመቱ ከዚህዓለም በሞት ተለየ፡፡ጋዜጠኛ በርሀ ሀይለ ባለትዳርና የአራት ልጆች ኣባት እንደነበር ፋና ብሮድካስቲንግ ዘግቧል፡፡